als_Latn dik_Latn sag_Latn
Një dite pas shpalljes se dekretit te Presidentit te Republikës Bujar Nishani për emrin e Guvernatorit te ri te Bankës se Shqipërisë, mazhoranca ende nuk ka nje vendim nëse do ta rrezoje apo do ta mbështesë Gent Sejkon. Kryetari i Kuvendit Ilir Meta, ne një interviste për Vizion Plus preferon te mos deklaroje votën pro apo kundër te shumicës qeverisëse ndaj kandidatit te Nishanit, duke theksuar se qëndrimi përfundimtar do te jepet pas seancës dëgjimore qe Komisioni i Ekonomisë do te zhvilloje me zotin Sejko.
Për emrin konkret nuk ka ende një qëndrim të qartë apo përfundimtar, sepse jemi në vijim të procedurave të diskutimit në radhë të parë të dekretit të Presidentit, i cili dje është bërë publik. Në këtë mënyrë, Presidenti ka përmbushur një detyrim të tij kushtetues pas një procesi përzgjedhjeje, konsultimi që ai vetë ka zhvilluar . Është ende herët për të dhënë një qëndrim të qartë, por mund t’ju them se në mënyrë të veçantë, pasi kandidati për Guvernator të dëgjohet në Komisionin e Ekonomisë, ndoshta do të kemi një qëndrim më të plotë. Natyrisht në koordinim edhe me Partinë Socialiste.
A ishin pritshmëritë tuaja më të larta për një figurë me një profil më të qartë dhe më të lartë publik për Guvernator?
Aktualisht kemi një emër konkret. Do ta studiojmë, do ta dëgjojmë dhe më pas do të marrim një vendim larg paragjykimeve.
A besoni ju se emri i Guvernatorit do të ishte në fakt pjesë e anëtarëve të Këshillit Mbikëqyrës, siç interpretohet ligji nga një pjesë e mirë e ekspertëve dhe e juristëve?
Kjo nuk është çështja më e rëndësishme. Më duhet të nënvizoj se e rëndësishme është që çështja e Guvernatorit të marrë një zgjidhje sa më të shpejtë, sa më të mirë, sa më konsensuale dhe në interes të forcimit të pavarësisë së këtij institucioni.
Tashme qe debati me i forte politik ne lidhje me kuvendin është djegia apo jo e mandatit te deputeteve te opozitës, Meta shprehet qarte se Kushtetuta do te zbatohet edhe ne rastin e nenit 71 qe parashikon se mandate i deputetit mbaron kur mungon për 6 muaj pa arsye ne Kuvend.
Nuk është detyra ime të numëroj ditët e mungesës së deputetëve, por natyrisht do të respektohet Kushtetuta, do të respektohet rregullorja e Kuvendit dhe shpresoj që Partia Demokratike të përmbushë përgjegjësitë e saj dhe të tregojë që bojkoti nuk është një alternativë.
Ndërkohë ne festen e rinise, Meta thekson se kjo nuk është një date e shënuar vetëm për te djathtet. Kjo është një festë e të gjithë popullit shqiptarë dhe e gjithë rinisë shqiptare, sepse demokracia është pronë e të gjithëve. Të gjithë kanë të njëjtën mundësi, të gjithë kanë vetëm një votë për të shprehur mendimin dhe për të bërë zgjedhjen e tyre dhe të gjitha këto mundësi lidhen me 8 dhjetorin.
Tashme qe Kosova kapërceu ngërçin politik dhe ka tashme institucionet e reja kryetari i kuvendit përshëndet koalicionin e ri qeverisës, edhe pse ne këndvështrimin e tij zgjidhja duhet te vinte me herët. Megjithatë është e rëndësishme që sot duket se do të marrë zgjidhje të shpejtë i gjithë boshllëku institucional i krijuar në Kosovë gjatë këtyre muajve pas zgjedhjeve. Në e përshëndesim fuqishëm këtë marrëveshje mes PDK-së dhe LDK-së dhe urojmë që kjo marrëveshje ti shërbejë forcimit të institucioneve në Kosovë, përmirësimit të mëtejshëm të qeverisjes, avancimit të mëtejshëm të dialogut me Serbinë dhe njëkohësisht zhvillimit ekonomik të Kosovës, por edhe marrëdhëniet midis Shqipërisë dhe Kosovës natyrisht do të ecin në rrugën e mbarë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn